SEBELUM INI
Saya perlu keluarkan keluarga dari Iran. Bantulah kami.
Noor Taheri. Kita ambil alih kes dia.
Awak ambil gambar lelaki ini yang bertemu duta awak. Solomon Vega.
Duta diberikan beg bimbit sebelum dia pergi.
Salin isinya, baru kami keluarkan keluarga awak dari Iran
supaya kamu semua boleh hidup bersama. Itu tawarannya.
Saya ada majlis esok di kediaman duta.
Maaf? Apa awak buat di sini?
Semua orang sepatutnya serahkan telefon.
- Saya jumpa ini di susur tangga. - Saya akan pastikan dia dapat.
Awak. Mari tolong saya.
Saya khianati negara.
Jika dokumen itu penting seperti yang awak katakan,
keluarkan keluarga saya dari Iran.
Barulah awak dapat gambar itu, bukan sebelum.
LIMA TAHUN LALU
TENTERA AS
Awak bukan peguam saya.
- Bagaimana awak tahu? - Mari kita lihat.
Awak pendek lima sentimeter, kurang 30 kilogram, tiada zakar.
Siapa awak?
Ada orang tertanya-tanya kenapa ada pengendali Delta Force
di penjara, menunggu dibicarakan oleh mahkamah tentera.
Butirannya ada dalam laporan rasmi. Cubalah cari yang tak disunting.
Saya dah baca.
Membosankan betul.
Saya ada beberapa soalan.
Contohnya, kenapa Sarjan Sami Saidi yang sama,
yang ditembak ketika menyelamatkan tebusan semasa Operasi Fajar Baharu,
kemudian membunuh seorang awam semasa Operasi Lampu Suluh,
cuba sembunyikannya?
- Kedua-dua operasi itu dirahsiakan. - Ia masih dirahsiakan.
Saya andaikan laporan rasmi tiada beberapa butiran.
Saya ada teori.
Sarjan Theo Miller yang menembak Aisha Al-Bashir di Ramadi.
Bagaimana awak tahu namanya?
Pihak arahan cuba sembunyikannya
untuk lindungi anak saudara jeneral empat bintang.
Awak menolak. Sekarang awak terhimpit.
Tapi, bukan sebelum awak masukkan Miller ke hospital.
Betul tak?
Fail awak kata awak berbahasa Arab.
Fasih?
Mak saya berkeras kami belajar.
Dia mahu kami ingat asal usul.
Wanita yang bijak.
Ada bahasa lain?
Apa yang puan mahu sebenarnya?
Ya, saya cakap Perancis, Urdu, Pashto, Farsi yang baik.
Hidup atau mati? Itulah persoalannya.
Saya juga boleh cakap Belanda. Saya ada banyak masa sekarang.
Saya tak begitu fasih bahasa Rusia...
Awak nak cakap sesuatu?
Siapa awak?
Saya datang bagi pihak presiden Amerika Syarikat.
Baiklah.
Saya bekerja untuk sebuah program rahsia
yang ditugaskan untuk menyiasat korupsi dan penderhakaan
di eselon tertinggi perisikan Amerika.
Saya rasa awak calon yang menarik untuk sertai kami.
Bunyinya menggoda, tapi saya sedang digari.
Maaf.
Biar saya ceritakan tentang Night Action.
Beri Noor masa sehingga penghujung hari,
lihat jika dia serahkan gambar itu.
- Jika tidak? - Guna kelebihan kita.
Sama ada dia tunaikan janjinya, atau kita dedahkan dia kepada duta.
Biar betul? Awak nak buang dia begitu saja?
Dialah sebab kita tahu tentang dokumen itu.
Sekarang dia tak bekerjasama.
Awak setuju?
Kita tak ada masa untuk pilihan lain. Foxglove berada di tangan yang salah.
Apa maksud awak? Foxglove?
Kami tak boleh beritahu.
Tapi percayalah, Rose, mungkin beribu nyawa dalam bahaya di sini.
Okey, tapi mari kita jadi manusia biasa sebentar.
Bagaimana jika perutusan Iran dapat membabitkan Noor
dan awak masih belum keluarkan keluarganya?
Mereka akan usir dia, penjarakan dia dan keluarganya.
Mari berharap mereka tak jumpa apa-apa.
Sejak bila kita bergantung pada harapan?
Jika awak nak hancurkan seseorang, jujur saja.
Kita perlu cepat. Pengeluaran mungkin ambil masa berminggu.
Peras ugut mungkin satu-satunya pilihan.
Saya baru jumpa Noor.
Kamu lebih tahu cara untuk pujuk dia.
Kita tak boleh buat secepat yang dia mahu.
Dia tahu risikonya. Dia tahu ia berbahaya
apabila dia setuju bantu kita dapatkan dokumen.
Saya akan telefon dia malam ini, beri dia pilihan.
Hamza dibenarkan keluar pagi tadi. Ali masih ada konkusi.
Dia akan ditahan sehari lagi.
Orang Amerika?
Atau loghat Amerika yang sempurna.
Ke mana lagi dia pergi?
Kami tak tahu.
Ada 15 minit gangguan dalam suapan kamera malam tadi.
Dia putuskan litar.
Sama ada tekaannya betul yang kamera akan but semula.
- Atau... - Atau dia diberitahu oleh pihak kita.
Sekarang bukan masanya.
Saya tak suka ada pembelot di rumah saya, Javad.
Noor.
Tak sangka dapat jumpa awak hari ini.
- Hamza dan Ali sudah okey? - Masih dalam pemulihan.
Lelaki yang serang mereka? Awak dah jumpa dia?
Belum lagi.
Tak lama lagi.
Awak menangis?
Tidak.
Saya tak begitu sihat. Jangan dekat sangat dengan saya.
Saya tak nak awak sakit.
Siapa lagi yang akan selamatkan kita daripada diplomat biadab?
- Serta katerer yang suka menyibuk. - Terutamanya mereka.
Baiklah, jika awak kata begitu.
Moga cepat sembuh.
Terima kasih.
Salam.
Noor...
Awak okey? Awak pelik kebelakangan ini.
Awak siapkan kerja terlalu lambat. Awak sentiasa berjaga-jaga.
Tak tahu pula saya diperhatikan.
Malam tadi, wanita itu jumpa telefon awak berdekatan pejabat Abbas.
Tiada siapa sepatutnya berada di atas.
Saya dengar bunyi. Saya pergi periksa.
Jangan tipu saya. Ada sesuatu berlaku.
Jelas sekali awak menangis. Saya risau akan awak.
Saya okey. Cuma sakit sikit. Tolonglah jangan asyik tanya.
Kerja?
CEO nak bincangkan masa depan saya di syarikat.
Maaf.
- Saya nak beli makanan. Apa awak nak? - Tak nak apa-apa.
- Awak dah makan sejak sarapan? - Tidak.
Awak mogok lapar?
Rose, saya faham awak marah.
Awak faham saya marah?
Saya cuba yang terbaik. Awak nak saya buat apa?
Keluarkan keluarga dia. Macam yang dia minta dan awak setuju.
Kami usahakannya, tapi kerja begini mengambil masa.
Berminggu-minggu peninjauan, berbilang ejen.
Khidmat tentera adiknya bermula minggu depan.
Catherine cuba minta CIA percepat proses.
CIA tempat Warren bekerja? CIA itu?
Awak minta Noor percaya institusi sama yang awak siasat dalam Night Action?
Yang paksa awak menyorok sebulan?
- Ia lebih rumit. - Tak rumit, Peter.
Apa awak akan buat jika saya di tempat dia?
Awak takkan mudah mengalah.
Baiklah.
Saya akan hubungi Catherine dan kami akan cuba cari jalan lain.
- Terima kasih. - Ya.
Saya nak burger
dengan kentang goreng, mayones dan sos tomato.
Ya, saya tahu kesukaan awak.
Terima kasih.
Lain kali, cuba datang sebelum jangkitan merebak, En. Welling.
Saya akan cuba elak bergaduh di bar.
Seseorang akan beri awak preskripsinya.
Terima kasih.
Apa?
Tak sangka wanita itu buat begitu kepada awak. Dia kecil saja.
Saya tahu, kakak.
- Berapa lama nak terus begini? - Hingga jumpa mereka
dan kakak boleh kembali ke rumah dengan selamat.
Maksud kakak, berlari keliling dunia. Terlibat dalam semua masalah ini.
- Awak pernah terfikir untuk bersara? - Bagaimana?
Kakak tahu kakak dapat semua duit saya, bukan?
Awalnya, ya. Tapi pasti awak ada simpanan selepas kenaikan gaji?
- Gaji saya tak pernah naik. - Mengarut. Sepanjang enam tahun?
Tak elok minta. Selepas semuanya yang dia buat untuk saya, untuk kita.
Makin menjadi-jadi permintaannya. Awak yang ambil risiko.
Awak yang tunjuk muka di luar sana, yang membahayakan diri.
Apa awak nak cakap, Celeste?
Bolehkah dia buat apa yang dia buat tanpa awak?
Pastikan dia tahu.
Peter Sutherland, Sami Saidi.
Sami sudah sertai Night Action selama lima tahun.
- Selamat berkenalan. - Sama.
Operasi ini ialah keputusan Sami.
Kalau dia tak setuju, kita teruskan dengan apa kita bincangkan. Faham?
- Ya. - Silakan.
Kita ada aset yang bekerja untuk perutusan Iran ke UN.
Kami janji keluarkan keluarganya dari Iran sebagai pertukaran untuk perisikan
yang duta Iran miliki.
Saya perlukan seseorang keluarkan keluarganya
dari pinggir Isfahan sebelum waktu ini esok.
- Esok? Wah. - Ya.
Begitu pentingkah perisikan ini?
Kami rasa ia berkaitan
dengan program senjata kimia bernama Foxglove.
Saya sangka dunia setuju untuk tak ujinya lagi.
Beberapa jeneral mahu sedia menghadapi generasi baharu perang kimia,
jadi mereka upah saintis elit untuk fikirkan senjata
yang boleh dihasilkan dengan teknologi dan kimia moden,
kemudian,
menciptanya.
Makmal bergerak tempat ia dicipta baru dicuri.
- Oleh pihak Iran? - Tak jelas,
tapi kami harap dokumen itu ada maklumat pencuri dan kenapa.
Tapi...
- Dalam 24 jam. - Saya tahu.
Aset kita ambil risiko besar untuk dapatkan perisikan ini.
Adiknya memulakan kerahan tentera minggu depan,
jadi pengeluarannya pasti mustahil nanti.
Saya faham ini permintaan yang besar.
Ya, saya faham. Apa rancangan kedua?
Ugut untuk dedahkan dia kepada bosnya,
ugut dia serahkan perisikan itu.
Tapi setidaknya awak ada beberapa hari untuk merancang pengeluaran.
Beberapa hari? Baguslah.
Itu pun kalau perutusan Iran tak tahu tentang pengintipan dia.
Saya tak suka kedua-dua pilihan,
tapi setidaknya dengan cara saya, Sami tak pergi tanpa sebarang persediaan.
Saya tak mahu kehilangan ejen lagi.
Pendek kata, keluarganya tinggal bersama,
awak siasat siapa yang curi makmal,
mungkin halang serangan di sini?
- Itulah ideanya, jika boleh. - Jika teragak-agak, kita cari jalan lain.
Jalan yang tak buat dia gelisah?
- Kita buat dengan cara dia. - Terima kasih.
Okey, kamu berdua bincangkan kontingensi.
Saya akan cari orang yang boleh bawa awak ke Isfahan tanpa dikesan petang ini.
Bagus.
Noor, ini Sami.
Dia setuju bantu keluarkan keluarga awak dari Iran.
Helo. Selamat berkenalan.
Salam, Noor. Selamat berkenalan.
Awak cakap Farsi juga!
Sudah tentu!
Jika mahu ia berjaya, kami perlu tahu semuanya.
Semua jalan yang menuju ke rumah keluarga awak,
semua jalan tepi, jiran yang suka menyibuk, semuanya.
Okey, mari mulakan kerja.
Rose!
Hei, Artoun.
Tempat yang menarik.
Mak saya masih mengemas rumah baharunya.
Awak dah jumpa dia. Bagus.
Ya. Sebab itu saya belum balik lagi. Saya memang nak beritahu awak. Maaf.
Saya dan pasukan bincangkan perubahan yang awak buat pada kod sumber.
Walaupun jelas awak patut bincang dengan saya dulu,
kami sukainya.
Yakah?
AdVerse sebagai alat penjejak. Saya marah saya tak terfikirkannya dulu.
- Seluruh syarikat boleh ubah haluan. - Bagaimana dengan rancangan pemasaran?
Tiada lagi. Saya tunjukkan perubahan dan fungsinya kepada Adrien Mullen.
Dia mahu biaya penuh, hantar kita kepada agensi kerajaan, penguatkuasa.
Bukan saja di AS, kita akan jadi global, sayang!
Adakah itu idea yang baik?
Maksud saya, ini alat yang berkuasa.
Kita perlukan masa untuk uji program,
wujudkan lembaga etika.
Lembaga etika? Awak cakap macam pelajar asrama yang buat laporan
untuk tamatkan parti sebab bising sangat.
Kita perlu semak pembeli dan cara mereka menggunakannya.
Di tangan yang salah, ia boleh disalah guna.
Rose, betulkah awak nak berlengah? AdVerse berjaya, kita semua menang. Faham?
Saya tak nak terlibat melainkan ia dilakukan dengan betul,
jadi mungkin lebih baik kita berpisah.
Biar betul?
Banyak benda perlu dibuat untuk ubah haluan syarikat.
Tiada siapa tahu selok-belok kod seperti saya.
Saya tak rasa Adrien akan tanya kenapa ketua pengaturcara awak
tarik diri sebelum pusingan dana. Kalau dia tanya pun,
saya yakin dia takkan tamatkan perjanjian.
Apa awak nak?
Ketua Pegawai Teknologi, ekuiti dan akhirnya...
- Jangan kata lembaga etika. - Lembaga etika.
Dia lambat.
Jambatan sesak. Beri dia beberapa minit lagi.
Macam mana di hospital tadi?
Saya kena jahit kali ini. Antibiotik, tiada kerosakan kekal.
Bagus.
Kakak awak pula? Dia suka rumah baharunya?
Dia rindu rumah lama, tapi dia suka.
Ya.
Dia ada cakap sesuatu yang menarik.
Dia cuma tanya berapa lama saya bekerja untuk awak.
Saya kata enam tahun.
Kemudian dia tanya bila kali terakhir saya dapat kenaikan gaji dan...
Saya cakap saya tak ingat.
Saya rasa awak tak pernah minta.
Ya, saya rasa tidak.
Mungkin apabila tiba masanya, kita boleh bincangkannya.
- Awak tak gembira? - Taklah.
Sudah tentu tidak.
Cuma Celeste tanya tentang persaraan dan duit simpanan.
Saya tak menyimpan.
Kecederaan ini buat saya fikir untuk mula.
Untuk itu, saya perlukan kenaikan gaji.
Baiklah.
Jelaskannya.
Saya dah lama bersama awak. Enam tahun.
Saya rasa awak pasti setuju yang selama ini,
saya berharga dalam kerja awak.
Sudah tentu.
Jadi ketua sejak Carter pergi.
Berdepan dengan orang, lebih berisiko.
Saya gembira melakukannya.
Pampasan saya patut mencerminkannya.
Berapa banyak yang awak mahu?
Saya rasa sepuluh peratus.
Mungkin lima?
Kita ada masalah baru-baru ini. Saya faham jika lima peratus tak boleh.
Tiga adil juga.
Malah dua. Saya rasa dua...
Awak berunding untuk naik atau potong gaji?
Itu dia?
Ya.
- Kita sambung nanti. - Sudah tentu.
Sudah sebulan.
Namanya tiada dalam sebarang laporan risikan.
Tiada operasi di Thailand padan dengan gambaran awak.
Setahu pihak FBI,
Sutherland tak bekerja untuk kami, kerajaan AS, atau orang lain
sepuluh bulan ini.
Jadi, dia bekerja untuk siapa? Pasti agensi kerajaan.
Secara rasminya, tidak. Saya boleh terus menggali.
Tidak.
Berdiam saja.
Seribu halaman tentang Kem David, tiada yang disunting.
BAHAN PERISIKAN KHAS
Ada nama dia di sini?
Awak nak laporan buku? Lebih mahal.
Tiada satu pun nama dia. Awak pasti dia ada di sana?
Beberapa sumber kata begitu.
Baiklah.
Gembira berurusan dengan awak.
Kemas beg awak malam ini. Kita perlu bergerak cepat esok.
Awak pasti ia selamat?
Ya, mak, saya janji.
Beritahu Farhad jangan bawa banyak barang.
Saya sayang mak.
Mak sayang kamu.
Anakku yang berani.
Catherine baru telefon.
Juruterbang boleh beri awak sejam di padang terbang persendirian,
tapi Catherine masih mencari kereta untuk awak.
Mak awak okey?
Dia cuba kuatkan diri, tapi saya tahu dia takut.
Saya nak bersama awak esok
untuk pastikan Sami bawa mereka dengan selamat.
Pastikan mereka okey.
Saya akan telefon Peter sebaik kami berlepas.
Saya janji akan telefon awak segera, okey?
Tak, saya nak ikut. Lebih baik untuk awak juga.
Awak dapat dokumen apabila mereka selamat.
Baiklah.
- Terima kasih. - Ya.
Kamu berdua.
Apa perasaan awak? Awak okey? Semua okey?
Ya.
Bukan perkara paling bahaya Night Action suruh saya buat.
Apabila semua ini berakhir, saya belanja satu bir,
atau lima.
Kenapa saya rasa awak lebih gementar daripada saya?
Catherine tak boleh kehilangan ejen lain? Apa jadi?
Kami di Bangkok. Saya dan rakan setugas berpisah.
Kami terdedah dan...
Saya tak sempat jumpa dia.
Mungkin jika saya ambil jalan lain,
lari lebih laju, entahlah.
Berhenti.
Jangan buat begini.
Jangan cuba meneka.
Mustahil untuk tahu jalan terbaik.
Biar saya beritahu sesuatu.
Salah seorang pegawai pemerintah Delta saya
suruh saya cari satu pegangan moral.
Adik perempuan saya.
Apabila saya terlibat dalam kerja ini,
saya fikirkan dia.
Apa dia akan kata tentang perbuatan saya?
Adakah dia setuju saya cuba buat perkara yang betul?
Jika dia setuju,
saya tak kata saya tidur lena, tapi ia membantu.
Mungkin awak patut fikir siapa orang ini untuk awak.
Okey.
- Pulang dengan selamat. - Saya akan cuba.
Akhirnya.
- Baju ini sudah mula berbau. - Saya tak nak cakap apa-apa.
Bagaimana panggilan dengan bos awak?
Saya ugut untuk berhenti dan saya dinaikkan pangkat.
Boleh tahan juga untuk seseorang yang ponteng kerja seminggu.
Awak pula? Bagaimana?
Bagus. Ada seorang ejen dalam perjalanan.
Noor akan bersama saya dan Catherine esok sementara Sami jemput keluarganya.
Mungkin awak patut ikut juga. Nora nampak lebih tenang dengan awak.
Okey. Bagaimana keadaan dia?
Bersyukur,
takut.
Awak pula?
Berharap.
Tapi sejak bila kita bergantung pada harapan, bukan?
Kadangkala itu saja kita ada.
- Apa? - Tiada apa-apa.
Saya gembira awak di sini.
- Salam. - Salam.
Rasa lebih baik?
Tak juga. Saya nak jumpa doktor nanti.
Apa ini?
Aash Shalgham.
Mak akan buat untuk kami setiap kali kami sakit.
Tak sangka awak pandai masak.
Tak juga.
Dia tengok saya sepanjang masa dalam telefon, mengkritik.
Sememangnya ibu Iran yang baik.
Terima kasih. Saya pasti ia sedap.
Nikmatinya.
Haleh,
boleh saya jumpa awak? Sekejap saja.
Sudah tentu.
Duduklah.
Saya nak tanya tentang majlis itu.
Pembekal-pembekal itu.
Awak yang pilih mereka?
Sama macam tahun lepas.
Semuanya?
Penghias, penjual bunga,
penjaga valet...
Katerer?
Tak, ini kali pertama kami upah mereka.
Syarikat yang terakhir gulung tikar.
Bagaimana awak pilih yang baharu?
Saya dan Bijan uji rasa beberapa tempat.
Adakah ini tentang lelaki yang menyerang Hamza dan Ali?
Awak pernah nampak dia?
Itu dia?
Tidak.
Begitu yakin awak jawab.
Maksud saya, mungkin saya lalu sebelah dia semasa majlis.
Saya tak tahu.
Yang mana satu?
Awak tak nampak dia atau awak tak tahu?
Saya tak tahu.
Awak yang siapkan senarai tetamu, bukan?
Awak ada buat perubahan saat akhir?
Sehari sebelum pun masih ada pembatalan dan pembetulan.
Siapa yang luluskan senarai akhir?
Abbas, tapi dia tak pernah ubah.
Jadi, awak beri kelulusan akhir.
Ada apa sebenarnya, Javad?
Pernah nampak wanita ini?
Macam pernah nampak.
Betul. Saya cakap dengan dia.
Berdekatan pejabat peribadi duta?
Saya dengar bunyi bising di atas. Saya pergi periksa.
Saya nampak wanita ini cari bilik air.
Telefon itu pula? Dia punya atau awak?
Haleh...
Saya punya.
Ia terjatuh daripada poket saya.
- Dia nampak dan pulangkannya kepada saya. - Bagus!
Awak pasti tak kisah kalau saya tengok.
Ya?
Beginilah, Haleh,
kita ada masalah.
Sebab telefon ini tak sama dengan telefon yang dia serahkan kepada awak.
Awak tak rasa pelik?
Nampaknya awak di tengah-tengah
banyak kejadian luar biasa malam itu.
Mungkin Bijan akan lebih bekerjasama.
Tak, Bijan tiada kaitan dengan ini. Tolonglah.
Tiada kaitan dengan apa?
Beritahu saya, Haleh.
Noor orangnya.
Itu telefon dia.
Ada apa-apa?
Belum ada.
Masih ada beberapa bahagian lagi.
Jika kita belum jumpa namanya, saya rasa kita takkan jumpa.
Mereka padam dia daripada naratif.
Tapi siapa?
FBI? CIA? NSA?
Semua kenalan kita tiada jawapannya.
Apa saja agensi dia, mereka mahu rahsiakan aktivitinya.
Mungkin.
Atau sebab dia bekerja untuk sebuah agensi,
atau jabatan, atau sesuatu yang tak wujud.
Tak wujud atas kertas.
Awak dengar gadis itu dalam radio di Bangkok.
Night Action.
Saya ingat ia cuma nama gelaran.
Awak rasa ada maksud lain?
Saya tak tahu.
Tapi ia titik buta.
Kita tak boleh ada titik buta,
terutamanya begitu hampir pada penghujungnya.
Saya terfikir tentang perbualan kita sebelum ini.
Tentang gaji awak.
Kita tak perlu bincangkannya.
Beberapa bulan ini, awak bantu saya dengan Foxglove dan rancangan masa depan...
Betul cakap awak. Awak sangat berharga bagi saya.
Bagi operasi ini.
Sudah tiba masanya saya akuinya.
Kenaikan 15 peratus dan satu gelaran.
Mari panggil ia,
Timbalan Presiden Pemerolehan.
Terima kasih banyak.
Tugasan pertama awak, peroleh Peter Sutherland untuk saya.
Sudah tiba masanya kami berdua berkenalan betul-betul.
Baiklah, bos.
Ya, tuan?
Hai, Javad.
Saya dengar awak soal Haleh dan Bijan. Apa yang berlaku?
Tak ada apa-apa.
Saya ada beberapa soalan tentang majlis itu,
mengesahkan butiran.
Syukurlah.
Tiada pembelot?
Belum lagi.
Masih menyiasat beberapa petunjuk.
Saya akan maklumkan sebaik saya tahu.
Bagus.
Sila buat begitu.
Terima kasih. Selamat tinggal.
Ini tempatnya?
Ya, inilah tempatnya.
Selamat datang.
Buat macam rumah sendiri.
- Dia dah mendarat? - Beberapa minit lalu.
Dia akan tiba di rumah 20 minit lagi, tapi tiada masalah setakat ini.
Boleh kita lihat lokasinya?
- Tak. - Bagaimana nak dapat perkembangan?
Canggih. Apabila semua ini berakhir, mintalah Travers naikkan bajet.
Kami ada sedozen tempat begini di setiap bandar utama di dunia.
Percaya atau tidak, mahal kosnya.
Tapi...
Tak sangka awak orang yang beragama, Catherine.
Tidak. Memang tak pun.
Apa kita nak buat?
Tunggu telefon berdering.
Macam dulu-dulu, bukan?
Awak akan lupakan saya. Saya tahu awak akan lupa.
Saya akan selalu melawat.
Abang saya jarang balik selepas dia pergi.
Mereka cuma beri dia cuti beberapa malam.
Kalau begitu,
awaklah jumpa saya. Pangkalan hanya dua jam dari sini.
Mehran kata ada taman berdekatan dengan tasik.
Saya baru dapat lesen.
Ayah takkan benarkan saya menghilang
dengan keretanya sepanjang hari.
Kita akan berbual setiap hari, sayang.
Telefon saya setiap hari, janji?
Saya janji.
Ada orang di pintu depan.
Sekarang?
Biar saya...
Nanti saya telefon balik.
- Salam. - Salam.
Beg ada di sana.
Salam, Farhad.
- Salam. - Kita perlu pergi sekarang.
Siapa dia?
Jangan risau, percayalah.
Mak, apa yang berlaku? Nak ke mana? Siapa ini?
Ini Sami. Dia nak bawa kita jumpa kakak kamu.
- Apa? - Awak tak beritahu dia?
Kakak kamu dah jumpa cara untuk keluarkan kita dari Iran.
Macam ayah kamu cakap.
- Betul? - Kenapa tak beritahu dia?
Mak dah kemas beg, tapi kita perlu pergi sekarang.
Adakah ini gurauan?
Siapa awak sebenarnya?
Farhad, perlahankan suara.
Ini rumah saya!
- Jangan mengarah saya! - Farhad, senyap...
Siapa ini? Siapa awak?
Nama saya Sami.
Noor suruh saya bawa awak dan mak awak keluar dari Iran.
Noor hantar awak?
- Awak orang Amerika? - Saya jelaskan di dalam kereta.
Kita perlu pergi.
- Farhad, dengar cakap dia. - Saya takkan ke mana-mana.
Farhad.
Sami, semuanya okey?
Kita ada masalah. Adiknya tak nak ikut.
Serahkan telefon kepadanya.
Pujuk adik awak.
Semua ini mengarut. Kita tak kenal dia atau apa dia nak buat dengan kita.
Noor yang hantar dia.
- Tidak! - Kakak awak.
- Noor? - Farhad, kamu perlu dengar.
- Ikut mereka. Sekarang. - Beritahu saya apa yang berlaku dulu!
Kakak jumpa cara untuk kita tinggalkan Iran.
Selamanya. Untuk hidup lebih baik.
Saya tak nak tinggalkan Iran! Kalau kakak tanya, saya pasti beritahu.
Mak kata dia beritahu kamu.
Mak takut dia lari.
Mak tahu dia akan menolak?
Hei, apa yang berlaku?
Mak saya tak beritahu dia mereka akan pergi.
Mak sangka dia akan faham dan dengar cakap.
Mak!
Farhad, saya kakak awak.
- Jadi? - Kakak tahu apa yang terbaik untuk kita.
Kakak buat ini demi awak.
- Kamu tak perlu sertai tentera lagi. - Itu sebabnya?
Tolonglah, Farhad. Dengar cakap dia.
Saya ada kawan di sini.
Orang yang ambil berat akan saya dan sayang saya!
Kami sayang awak!
- Pergi tanpa saya. - Tidak.
Mengapa pula?
Azita?
Saudara Farhad?
Itu Babak.
Farhad?
- Salam. - Salam, Babak.
Semua okey?
Semuanya okey...
- Ada orang asing di sini. - Siapa?
Farhad.
Ini anak saudara saya.
Dia menipu.
- Salam. - Farhad.
Salam.
Dia agak marah. Ada perbalahan kecil...
- Dia orang asing. Dia tak patut ada! - Farhad, diam!
- Siapa itu? - Itu Babak, jiran kami.
- Mungkin kita berdua patut cakap di luar. - Tak perlu.
Loghat itu?
Awak dari mana?
Saya melawat dari luar negara.
Tolong kami! Bawa dia keluar!
Farhad, cukup!
Babak, kami okey.
Ini hal keluarga. Tolong jangan masuk campur.
Tidak sehingga saya faham apa yang berlaku.
Masuklah. Kita bincang.
Masuklah.
Kita bincang.
Bincang?
Beritahu saya apa yang mereka katakan tadi.
Catherine, batalkan ini, sekarang.
- Bawa Sami keluar. - Bukan tanpa mereka.
Adik awak tak bekerjasama.
Jika awak tak keluarkan mereka, gambar ini musnah.
Saya tak peduli apa jadi kepada saya.
Adik awak berbahasa Inggeris?
Sedikit.
Apa yang kamu buat?
Hei, Farhad. Awak dengar tak?
Helo? Ya. Siapa awak?
Saya Peter. Saya kerja dengan Noor.
Hidup awak sedang berubah dengan cepat.
Saya tak boleh bayangkan betapa sukarnya ini bagi awak.
Tapi dengar cakap saya.
Kakak awak ada masalah dengan IRGC.
- Masalah apa? - Mereka mahu menyakiti orang.
Kakak awak sangat berani dan dia bantu kami cuba halang mereka.
Tapi sekarang mereka syak dia. Dia dalam bahaya.
- Kakak awak perlu bantuan awak. - Saya tak faham.
Tak guna!
Pasdar.
Mereka syak kakak bantu orang Amerika.
Dia faham? Awak faham?
Ya, saya faham.
- Pastikan Noor selamat. - Itulah yang saya cuba buat.
Lagi cepat awak ikut Sami,
lagi kurang peluang IRGC untuk tahu perkara ini berlaku.
Lagi mudah untuk kami lindungi kakak awak.
- Awak sayang dia, bukan? - Sudah tentu.
Bantu kami dengan memastikan dia selamat.
Farhad. Farhad, tolonglah.
Okey, mari pergi.
Okey.
Saya akan pergi.
Dia akan ikut. Saya telefon nanti.
- Beg itu... - Tinggalkannya, kita perlu pergi!
Hei, saudara.
Keluar!
Jangan buat begini.
Keluar dari rumah mereka.
Saya dah jelaskan...
Keluar dan jelaskan lagi.
Tak nak?
Beritahu polis ada orang masuk...
Ya Tuhan.
Berundur.
Masuk kereta.
- Berundur. - Farhad, jangan ikut dia!
- Ayuh! - Farhad, cakap sesuatu!
- Berundur! - Awak nak ke mana dengan dia?
Macam mana awak nak lari?
Orang asing!
Jumlah kami ramai, awak hanya seorang.
Saya akan belasah awak cukup-cukup.
Tuhan, bantulah kami.
- Berapa jauh padang terbang? - Kira-kira 16 kilometer.
Saya tak boleh pergi.
Apa maksud kamu?
Turunkan saya di sini.
Farhad.
Bawa mak jumpa Noor. Saya tak nak ikut.
Kamu akan dipenjarakan.
Saya akan cari jalan.
Saya akan buat cerita.
Farhad, fikirlah...
- Saya akan buat cerita. Turunkan saya. - Mak takkan benarkan. Sedarlah!
Oh, Tuhan.
Biar saya cakap.
- Salam. - Salam, tuan.
Kenapa dengan lampu brek awak? Tingkap belakang awak?
Budak-budak jiran nakal.
Matikan kereta.
Beri saya kunci.
Awak nak ke mana?
Kashan.
Lewat begini?
Bagaimana awak kenal lelaki ini?
- Saya... - Saya tanya dia.
Dia anak saudara saya.
Kami melawat ahli keluarga yang sakit di Hospital Gharazi.
Lesen?
Tunggu sini.
Semua unit, sila perhatikan Toyota Land Cruiser putih.
Keluar.
- Apa masalahnya? - Keluar kereta!
Keluar sekarang!
Pusing dan letak tangan pada kereta.
Letak tangan pada kereta!
Dengar sini.
Ada pistol di depan tali pinggang saya.
Pistol? Jangan pusing! Jangan bergerak!
Jangan bergerak!
Faham?
Farhad.
Farhad, apa kamu buat?
Farhad.
Letak pistol itu.
Saya nak balik.
Letakkan pistol itu, Farhad.
Saya akan beritahu mereka ada orang asing culik saya dan mak saya.
Farhad!
Tolonglah.
Jadi, saya terpaksa halang dia.
Farhad!
Farhad, cakap dengan mak. Farhad, tolong cakap dengan mak!
Menghantar bantuan ke lokasi awak.
Farhad, cakap dengan mak!
Apa awak dah buat? Awak bunuh dia!
Awak bunuh anak saya! Apa awak buat kepada saya?
Apa yang awak dah buat?
Farhad!
Jangan!
Jangan sentuh saya!
Ya.
Dengar sini.
- Keadaan jadi teruk. - Okey.
Adiknya acukan pistol dan cuba tembak saya.
Saya terpaksa tembak dia.
Baiklah.
Dia dah mati.
Awak dengar tak?
Ya.
Masih ada ibunya. Dia menangis, tapi saya akan bawa dia naik pesawat.
Baiklah.
Maaf bawa berita buruk.
Saya akan telefon lagi nanti, tapi saya perlu pergi.
Saya faham.
Mereka selamat?
Ya.
Ya, mereka selamat.
Terjemahan sari kata oleh Siti Salmi